AIŠKINAMASIS RAŠTAS

Dėl Molėtų r. Alantos gimnazijos nuostatų patvirtinimo

**1. Parengto tarybos sprendimo projekto tikslai ir uždaviniai**

Tarybos sprendimo projektas teikiamas Molėtų r. Alantos gimnazijos direktorės Dalios Skebienės prašymu. Prašymo pagrindas – siekis, kad mokyklos nuostatai atitiktų pakeistų Nuostatų, įstatų ar statutų įforminimo reikalavimų nuostatas bei įteisinti mokyklos galimybę mokyti nuotoliniu ugdymo proceso organizavimo būdu. Vadovaujantis Lietuvos Respublikos švietimo, mokslo ir sporto ministro 2020 m. liepos 2 d. įsakymo Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ 3 punktu, Molėtų r. savivaldybės administracijos direktoriaus 2021 m. gegužės 12 d. įsakymu Nr. B6-484 „Dėl mokyklų pasirengimo mokyti nuotoliniu ugdymo proceso organizavimo būdu vertinimo darbo grupės sudarymo“ buvo sudaryta Mokyklų pasirengimo mokyti nuotoliniu ugdymo proceso organizavimo būdu darbo grupė, kuri 2021 m. birželio 30 d. protokoliniu nutarimu Nr.7 nutarė, kad Molėtų r. Alantos gimnazija atitinka mokymo nuotoliniu ugdymo proceso organizavimo būdu kriterijus ir gali šį būdą įteisinti mokyklos nuostatuose.

**2. Siūlomos teisinio reguliavimo nuostatos.**

Šiuo sprendimu siūloma patvirtinti naują Molėtų r. Alantos gimnazijos nuostatų redakciją, kuri atitiktų galiojančių teisės aktų reikalavimus ir įteisintų mokyklos galimybę mokyti nuotoliniu ugdymo proceso organizavimo būdu.

**3. Laukiami rezultatai.**

Mokyklos nuostatai atitiks galiojančių teisės aktų reikalavimus. Mokykla turės įteisintą galimybę organizuoti ugdymo procesą, derindama kontaktinio ir nuotolinio mokymo organizavimo būdus, ne tik ekstremalios situacijos, bet ir įprastomis sąlygomis.

**5. Kiti sprendimui priimti reikalingi pagrindimai, skaičiavimai ir paaiškinimai.**